Diari Oficial de la Generalitat Valenciana


Sumari del DOGV 2412, del 22-12-1994 (1994/833363)

ACORD de 22 de novembre de 1994, del Govern Valencià, pel qual st accepta definitivament la modificació qualificada del Pla General d'Ordenació Urbana de Callosa de Segura, en la Unitat d'Actuació Q.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2412

Data del DOGV
:   22-12-1994

Secció del DOGV
:   ALTRES DISPOSICIONS

Número del document
:   1994/833363


Data del document
:   22-11-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 22 de novembre de 1994, del Govern Valencià, pel qual s'accepta definitivament la modificació qualificada del Pla General d'Ordenació Urbana de Callosa de Segura, en la Unitat d'Actuació Q.   
El Govern Valencià, en la reunió del dia 22 de novembre de 1994, adoptà l'acord següent:  
Antecedents de fet  
1r. L'Ajuntament de Callosa de Segura, en la sessió plenària del 24 de juny de 1993, va acordar l'aprovació provisional de la modificació qualificada en la Unitat d'Actuació Q del Pla General d'Ordenació Urbana de Callosa de Segura, després de complir els tràmits d'aprovació inicial el 25 de març de 1993 i d'exposició pública, amb anuncis apareguts en el Butlletí Oficial de la Província del 15 d'abril de 1993, i en un dels diaris de major difussió provincial, el 3 d'abril de 1993, i en el Diari Oficial de la Generalitat Valenciana de 3 de setembre de 1993. No s'hi ha produït cap al·legació.  
2n. La Comissió Territorial d'Urbanisme d'Alacant, en la sessió del dia 17 de desembre, va acordar elevar al conseller d'Obres Públiques, Urbanisme i Transports un informe favorable de l'expedient de referència, amb la condició de trametre'l a aquest òrgan competent si s'esmenaven determinades deficiències que es van comunicar a l'ajuntament.  
3r. El 18 d'abril de 1994, el ple de l'Ajuntament de Callosa de Segura va aprovar una nova documentació per esmenar les deficiències assenyalades per la comissió.  
4t. La documentació la integren una memòria justificativa, una fitxa actualitzada i modificada i un plànol d'ordenació.  
5è. La finalitat d'aquest expedient és el canvi de la disposició dels espais lliures i de zones verdes de la Unitat d'Actuació Q, que afecta simultàniament la delimitació de l'àmbit d'actuació en incorporar un semicarrer perimetral. Igualment s'hi recull un vial interior a la unitat suprimit pel planejament vigent.  
6è. La Comissió Territorial d'Urbanisme d'Alacant, reunida en la sessió de 20 d'abril de 1994, va acordar emetre un informe favorable sobre l'aprovació definitiva de l'expedient.  
7è. El conseller d'Obres Públiques, Urbanisme i Transports va emetre un informe favorable sobre el projecte mitjançant la Resolució de 16 de maig de 1994.  
8é. El Consell d'Estat va emetre un dictamen favorable el 6 d'octubre de 1994.  
Fonaments de dret  
I. La tramitació és correcta, d'acord amb el que estableix l'article 114, per remissió de l'article 128.1 del text refós de la Llei sobre Règim del Sòl i Ordenació Urbana, de 26 de juny de 1992, i els articles 125 al 130 del Reglament de Planejament, per remissió de l'article 161.1 del mateix text legal. La documentació es considera completa, d'acord amb l'article 72.4 del text refós de 1992 i els articles 37 al 42 del Reglament de Planejament, segons l'abast de la proposta presentada.  
II. Quant al fons, la modificació plantejada fonamentalment pretén una configuració nova d'una zona verda pública prevista en la Unitat d'Actuació Q de sòl urbà del vigent Pla General d'Ordenació Urbana de Callosa de Segura de 26 d'octubre de 1988, amb la finalitat de millorar les condicions d'il·luminació i ventilació de les edificacions d'aquesta Unitat d'Actuació residencial (gestionada pel sistema de compensació), sense disminuir els espais lliures públics existents.  
Aquesta modificació comporta un increment d'edificabilitat de la zona en 1.435 m2, per la qual cosa es preveuen 1.533 m2 més de superfície destinada a zona verda, per a compensar l'augment de la densitat de població que comporta la modificació. Això a banda, es crea un nou vial dins l'esmentada Unitat d'Actuació Q; s'inclou la urbanització completa d'un carrer en projecte; es disminueix el fons edificable de 25 a 22,50 metres i es detalla l'ordenació del volum i el tractament de l'edificació de l'entorn de la major zona verda ara prevista en la nova configuració.  
III. El Govern Valencià és l'òrgan competent per a la resolució del present expedient, a l'empara de l'article 129 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, perquè és objecte d'aquest una zonificació o un ús urbanístic diferents de les zones verdes o dels espais lliures previstos en el pla, amb l'informe previ del conseller d'Obres Públiques, Urbanisme i Transports i el dictamen del Consell d'Estat.  
Vistos els preceptes legals esmentats i la resta de legislació aplicable, d'acord amb el Consell d'Estat i a proposta del conseller d'Obres Públiques, Urbanisme i Transports, el Govern Valencià  
ACORDA  
Aprovar definitivament la modificació qualificada del Pla General d'Ordenació Urbana de Callosa de Segura, en la Unitat d'Actuació Q.  
Contra aquesta acord, que esgota la via administrativa, es podrà interposar un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o de la publicació d'aquest acord en el Diari Oficial de la Generalitat Valenciana  
.  
Prèviament a la interposició d'aquest recurs serà requisit imprescindible que el recurrent ho comunique al Govern Valencià, de conformitat amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa, i amb l'article 110.3 de la Llei 30/1992, de 26 de novembre, de Règim Jurídic de las Administracions Públiques i del Procediment Administratiu Comú.  
Tot això, sense perjudici que es puga interposar qualsevol altre recurs que es considere oportú.  
València, 22 de novembre de 1994  
El conseller secretari del Govern Valencià,  
LUIS BERENGUER FUSTER